Hrvatsko katoličko sveučilište

Hrvatsko katoličko sveučilište privatno je sveučilište u Zagrebu. Osnovano je 3. lipnja 2006. godine. Prva akademska godina počela je 4. listopada 2010. godine. Rektor Sveučilišta je Željko Tanjić. Povijest Na XXIX. plenarnom zasjedanju Hrvatske biskupske konferencije u Zadru 12. listopada 2004. godine donesena je Odluka o osnivanju katoličkog sveučilišta u Zagrebu, čiji je osnivač Zagrebačka nadbiskupija, a Hrvatska biskupska konferencija pokrovitelj. Zagrebački nadbiskup, kardinal Josip Bozanić imenovao je 6. siječnja 2005. Povjerenstvo za osnivanje katoličkog sveučilišta u Zagrebu sa zadatkom da osmisli i pripremi osnutak katoličkog sveučilišta u Zagrebu, a 7. siječnja iste godine imenovao je i pet članova Povjerenstva. Povjerenstvo svoj zadatak dovršava 3. lipnja 2006. godine, kad zagrebački nadbiskup Dekretom o osnivanju i Instrukcijom za osnivanje Hrvatskog katoličkog sveučilišta br. 1273-2/2006. utemeljuje Hrvatsko katoličko sveučilište, a Povjerenstvo za osnivanje katoličkog sveučilišta u Zagrebu postaje Povjerenstvo Hrvatskog katoličkog sveučilišta, koje dobiva zadatak pripreme studija za početak rada sveučilišta. Dekretom o osnivanju Luce vera illuminata (Istinskom svjetlošću obasjana) kardinala Bozanića od 3. lipnja 2006. godine osnovano je Hrvatsko katoličko sveučilište, a profesor Katoličkog bogoslovnog fakulteta u Zagrebu Ivan Šaško imenovan je privremenim rektorom. Dana 6. lipnja 2006. potpisan je sporazum o zamjeni nekretnina između Zagrebačke nadbiskupije i Vlade Republike Hrvatske, kojim je Nadbiskupija stupila u posjed prostora i zgrade nekadašnje vojarne na zagrebačkom Črnomercu. Ministarstvo znanosti, obrazovanja i športa je 3. srpnja 2008. izdalo HKS-u dopusnicu za obavljanje sveučilišne djelatnosti i za izvođenje studija psihologije, sociologije i povijesti, uz uvjete ravnomjernog zapošljavanja tijekom pet godina. Prostore HKS-a blagoslovio je 19. rujna 2008. državni tajnik Svete Stolice Tarcisio Bertone. Tom prigodom kardinal Josip Bozanić objasnio je razloge osnivanja sveučilišta: „Polazište osnivanja ovoga Sveučilišta je nastojanje da Crkva, vršeći svoje poslanje, pomogne u sustavu visokoga obrazovanja Hrvatske i da svoje mogućnosti usmjeri u društveni prostor za koji smatra da je danas iznimno važan, a za koji nije bilo preduvjeta u prošlim desetljećima. Svjesni smo da Crkva i evanđelje imaju što reći i sveučilišnomu životu.”. Prva akademska godina počela je 2010./2011. kad je upisano četrdeset studenata na prvog godini studija povijesti. U listopadu 2011. počeli su se izvoditi studiji psihologije i sociologije. Papa Benedikt XVI. tijekom apostolskog pohoda Hrvatskoj u Hrvatskom narodnom kazalištu 4. lipnja 2011. nazvao je početak rada HKS-a «znakom nade». U rujnu 2011. godine dolazi do promjene vodstva Sveučilišta. Osnivač novim privremenim rektorom imenuje prof. Željka Tanjića jer je mons. Ivan Šaško u međuvremenu postao pomoćni biskup zagrebački. Nastava na preddiplomskom sveučilišnom studiju psihologije i sociologije počinje u akademskoj godini 2012./2013. Nastava na diplomskom sveučilišnom studiju povijesti počinje akademske godine 2013./2014. Prvi prvostupnici preddiplomskog sveučilišnog studija povijesti promovirani su 2014. godine. U srpnju 2014. godine Sveučilište dobiva dopusnicu za znanstvenu djelatnost u području društvenih i humanističkih znanosti. Agencija za znanost i visoko obrazovanje 20. listopada 2015. godine HKS-u izdala je dopusnicu za obavljanje znanstvene djelatnosti u znanstvenom području biomedicine i zdravstva. Agencija za znanost i visoko obrazovanje 25. listopada 2021. HKS-u izdalo je dopusnicu za obavljanje znanstvene djelatnosti u području tehničkih znanosti. U akademskoj godini 2015./2016. započinju studiji komunikologije i sestrinstva, a od akademske godine 2025./2026. izvode se studiji prava, računarstva i primaljstva. Godišnje se po studijskom programu upisuje četrdeset redovnih studenata. U akademskoj godini 2025./2026. na Sveučilištu studira 1648 studenata. Ustroj Uprava Upravu čine rektor i pet prorektora zaduženih za specifična područja akademskog procesa: Rektor: Željko Tanjić Prorektor za nastavu: Roko Mišetić Prorektor za znanost: Roberto Antolović Prorektorica za međunarodnu suradnju: Jasna Ćurković Nimac Prorektor za organizaciju i poslovanje: Gordan Črpić Prorektor za kvalitetu, identitet i poslanje Sveučilišta: Ante Crnčević Sveučilišni studiji na Hrvatskom katoličkom sveučilištu Sveučilišni prijediplomski studij (jednopredmetni i dvopredmetni) Povijest Psihologija Sociologija Komunikologija Sestrinstvo Primaljstvo Računarstvo Sveučilišni integrirani prijediplomski i diplomski studij Medicina Pravo Sveučilišni diplomski studij Povijest Psihologija Sociologija Komunikologija smjer: Interkulturalna komunikacija i novinarstvo smjer: Znanstveno istraživanje medija i odnosi s javnošću Sestrinstvo Poslijediplomski (doktorski) studiji Povijest Sociologija: vrijednosti, identitet i društvene promjene u hrvatskome društvu Udruge Volonterska skupina studenata HKS-a Malonogometna (futsal) momčad Odbojkaška momčad Košarkaška momčad Pjevački zbor studenata HKS-a Akademski časopis "Kompas" Klub studenata povijesti "Homo volans" Klub studenata komunikologije "PRotagonisti" Klub studenata psihologije "Hexis" Klub studenata sociologije "Nexus" Klub studenata sestrinstva "Nutrix" Izvori Vanjske poveznice Hrvatsko katoličko sveučilište, službeno mrežno mjesto Službeni YouTube kanal - https://www.youtube.com/@unicath_hr Službena Facebook stranica - https://www.facebook.com/unicath.hr Službeni Instagram profil - https://www.instagram.com/unicath.hr Službeni TikTok profil - https://www.tiktok.com/@unicath.hr Službeni LinkedIn profil - https://www.linkedin.com/company/hrvatsko-katoli%C4%8Dko-sveu%C4%8Dili%C5%A1te-catholic-university-of-croatia/